**ПРОТОКОЛ №58/22.03.2024г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 22.03.2024г. от 17,15 часа в гр. Плевен, ул. „Димитър Константинов” 23Б, ет.2

Присъстващи: **12 члена** на ОИК -Плевен.

Отсъстващи: **1 член** на ОИК – Илияна Николова Нинова

 Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

**т.1:** Електронно връчено съобщение съдържащо касационна жалба с вх.№1617/18.03.2024г., по адм. дело №227/2024г. по описа на Административен съд – Плевен н

 Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ОТСЪСТВА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков |  ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова |  ЗА |
| Яница Янкова Линева | ЗА |

***Гласували „ЗА” 12 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

В деловодството на ОИК-Плевен с вх.№563/21.03.2024г. е постъпило електронно връчено съобщение съдържащо касационна жалба с вх.№1617/18.03.2024г., по адм. дело №227/2024г. по описа на Административен съд – Плевен, в което се указва  на ОИК – Плевен, че може да се представи становище по същата пред Върховен административен съд.

     След запознаване с текста на касационна жалба с вх.№1617/18.03.2024г., по адм. дело №227/2024г. по описа на Административен съд – Плевен и обсъждане на материалите по преписката ОИК–Плевен намира, че следва да бъде изготвено и представено писмено становище по същата до Върховен административен съд.

     С оглед на горе изложеното и на основание чл.87, ал.1, т.1 от Изборния кодекс и Раздел I. , т.1, б.,,ж” от Решение № 2902-МИ/16.11.2023г. на ЦИК, Общинската избирателна комисия –Плевен

**РЕШИ:**

Да бъде изготвено и представено писмено становище по касационна жалба с вх.№1617/18.03.2024г., по адм. дело №227/2024г. по описа на Административен съд – Плевен и поместена в приложение, което е неразделна част от това решение.

     Решението може да се обжалва пред ЦИК в 3-дневен срок от обявяването му.

**ЧРЕЗ АДМИНИСТРАТИВЕН СЪД ПЛЕВЕН**

**ДО ВЪРХОВЕН АДМИНИСТРАТИВЕН СЪД**

 **СТАНОВИЩЕ НА ОИК - ПЛЕВЕН**

по касационна жалба с вх.№1617/18.03.2024г., **по адм. дело №227/2024г. по описа на Административен съд – Плевен**

След запознаване с текста на жалбата и обсъждане на материалите по преписката, ОИК – Плевен намира, че подадената касационна жалба с вх.№1617/18.03.2024г., по адм. дело №227/2024г. по описа на Административен съд – Плевен е основателна с оглед следното:

 Делегираните права по силата на ЗПУО за сключването на трудовия договор между директора на ЦПРЛ-ЦРД и кмета на общината, по никакъв начин не го прави с особен характер спрямо останалите трудови договори сключвани с други лица, в които орган по назначението е кмета на общината. Частичното държавно финансиране не санира факта, че едно и също лице е директор на ЦПРЛ-ЦРД и общински съветник едновременно. Още повече, че съгласно чл.43, ал.2, т.2, т.3, т.8, т.9 и т.11от Устройствен правилник на общинска администрация на община Плевен, **директорът**-като ръководител и представляващ **на ЦПРЛ-ЦРД е** **пряко подотчетен на отдел ,,Образование и младежки дейности” от общинската администрация (също така и съгласно т.24 от длъжностната си характеристика към трудовия си договор)**, и в същото време участва в общинския съвет, който съгласно ЗМСМА определя структурата и числеността на същата общинска администрация, на която директора на ЦПРЛ-ЦРД е оперативно подчинен – предпоставка за конфликт на интереси и търговия с влияние.

ЦПРЛ-ЦРД като начин на създаване и функциониране попада в обхвата на структура, която се създава с решение на общинския съвет, а нейното управление се осъществява от лице, което сключва трудов договор с кмета на общината. Предвидена e обща невъзможност в чл. 30, ал.4 ЗМСМА е едно и също лице да може да взема участие в решението на органа, по силата на който е създадена структурата, чиито ръководител/директор е то. Именно затова управлението на съответната структура се осъществява от директор, който сключва договор по трудово правоотношение и не може да участва в решенията на органа, по силата на които би могло да се измени или прекрати дейността на структурата, както и да се направят промени в правилника за дейността и организацията му. Обратното би означавало изпадане в зависимост между обществения и личния интерес на ръководителя й, който може да вземе участие в и органа, който е създал сруктурата.

Бидейки в трудово правоотношение с кмета на общината, по смисъла на закона едно и също лице не може да съвместява и изборна длъжност в съответният общински съвет, тъй като именно общинският съвет е приел решението за възникването на това трудово правоотношение, респективно може да приеме и решението за неговото прекратяване.

От друга страна конфликт на интереси може да има единствено, ако съответният частен интерес на лицето, заемащо публична длъжност, е във връзка с упражняването на неговите властнически правомощия. Конфликтът на интереси като административно нарушение има формален характер, като достатъчно е частният интерес да съществува като възможност. Достатъчно е лицето, заемаща публична длъжност, да има частен интерес, който може да повлияе върху безпристрастното и обективно изпълнение на правомощията или задължението му по служба. Конфликтът на интереси се обективира не в резултат - придобита лична облага, а във възможността частният интерес да повлияе на обективното и безпристрастно изпълнение на правомощията.

Несъвместимостта се разглежда в правната теория най-общо като съвкупност от длъжности и дейности, които едно длъжностно лице не може да заема или изпълнява от момента на избирането или назначаването си до края на мандата си, респективно до освобождаването си от длъжност. **При наличие на изпълнявана до момента длъжност, несъвместима с новопридобитата, законодателството обичайно предвижда срок за освобождаване на несъвместимия пост, респективно за избор между двете дейности, чието едновременно упражняване се приема за неправомерно, морално неоправдано или вредоносно за интересите на държавата**. След изтичане на този срок, ако избраният/назначен субект продължава да осъществява несъвместимите дейности, мандатът му може да бъде предсрочно прекратен, съответно да бъде освободен от длъжност.

Под „**публичноправна несъвместимост”** се има предвид **несъвместимост между длъжностите в управлението**. Тук основанието за забраните е принципът за разделение на властите, както и необходимостта от пълноценно осъществяване функциите на държавния орган. От гледна точка на правните си последици, **установената** по надлежния ред **несъвместимост има правопрекратяващ ефект** – тя води до реализиране на съответната отговорност, свързана с **предсрочно прекратяване на мандата-в случая на избрания общински** **съветник Генадий Гешев Пъшев**.

 С оглед горе изложеното следва да се постанови съдебен акт, с който **да се уважи** касационна жалба с вх.№1617/18.03.2024г., по адм. дело №227/2024г. по описа на Административен съд – Плевен като основателна.

**Решението по точката се прие със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ПРОТИВ |
| Илияна Николова Нинова | ОТСЪСТВА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ПРОТИВ |
| Яница Янкова Линева | ЗА |

***Гласували „ЗА” 10 членове / Гласували „ПРОТИВ” – 2 члена***

След гласуване на последната точка от дневния ред на заседанието, същото беше обявено за приключило и закрито от председателя на Общинска избирателна комисия Плевен в 17:35 часа.

 **Председател:**

 /Ярослав Димитров/

 **Секретар:**

 /Николай Яков/